Alfonso Pérez
Alfonso Pérez (sündinud 16. jaanuaril 1949 Cartagenas Bolívari departemangus) on Colombia endine poksija. Pérez sai kergekaalus (kuni 60 kg) 1972. aasta Müncheni olümpiamängude poksivõistlustel pronksmedali, kaotades poolfinaalis hilisemale hõbemedalivõitjale László Orbánile (Ungari) ja jäädes edasisest medaliheitlusest välja. Tema ja Clemente Rojas olid esimesed Colombia poksijad, kes võitsid olümpiamängudel medali. Pérez poksis aprillist 1973 kuni veebruarini 1981 elukutselisena. Ta pidas kokku 43 kohtumist, millest võitis 31 (neist 19 nokaudiga) ja kaotas 9 (neist 6 nokaudiga) kohtumist ning 3 kohtumist jäi viiki.